Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston yhteisestä kannasta, joka koskee ehdotusta neuvoston ja Euroopan parlamentin suositukseksi eurooppalaisesta yhteistyöstä kouluopetuksen laadunarvioinnissa /* SEK/2000/1920 lopull. - COD 2000/0022 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti NEUVOSTON YHTEISESTÄ KANNASTA, JOKA KOSKEE EHDOTUSTA NEUVOSTON JA EUROOPAN PARLAMENTIN SUOSITUKSEKSI EUROOPPALAISESTA YHTEISTYÖSTÄ KOULUOPETUKSEN LAADUNARVIOINNISSA 2000/0022 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti NEUVOSTON YHTEISESTÄ KANNASTA, JOKA KOSKEE EHDOTUSTA NEUVOSTON JA EUROOPAN PARLAMENTIN SUOSITUKSEKSI EUROOPPALAISESTA YHTEISTYÖSTÄ KOULUOPETUKSEN LAADUNARVIOINNISSA 1. Asian käsittelyn vaiheet - Alkuperäinen ehdotus: siirretty 24. tammikuuta 2000 [1] [1] KOM (1999) 709 lopullinen, 24.1.2000. - Talous- ja sosiaalikomitean lausunto: 27. huhtikuuta 2000 [2] [2] CES 476/2000, 27.4.2000. - Alueiden komitean lausunto: 15. kesäkuuta 2000 [3] [3] CDR 21/2000, 15.6.2000. - Euroopan parlamentin lausunto ensimmäisessä käsittelyssä: 6. Heinäkuuta 2000 [4] [4] PE A5-0185/2000 - 2000/0022 (COD), 6.7.2000. - Muutettu ehdotus: siirretty 3. elokuuta 2000 [5] [5] KOM (2000) 523 lopullinen, 3.8.2000. - Yhteinen kanta: hyväksytty 9. marraskuuta 2000 [6] [6] (...) 2. Suosituksen kohde Suositusehdotus koskee eurooppalaista yhteistyötä kouluopetuksen laadunarvioinnissa. Siinä kehotetaan jäsenvaltioita perustamaan selkeitä laadunvarmistusjärjestelmiä ja kannustamaan oppilaitoksia käyttämään itsearviointia ja ulkoista arviointia. Komissiota puolestaan pyydetään edistämään oppilaitosten ja niiden arviointiin osallistuvien kansallisten viranomaisten välistä yhteistyötä sekä näiden tahojen verkottumista Euroopan tasolla. 3. Komission huomiot yhteisestä kannasta Komissio toteaa tyytyväisenä, että neuvosto myötäilee yhteisessä kannassaan komission ehdotuksen perussisältöä ja henkeä. Komissio panee merkille, että neuvosto yhtyy ehdotuksen päätavoitteeseen Euroopan tasoisen yhteistyön vahvistamiseksi kouluopetuksen laadunarvioinnissa. Neuvoston yhteinen kanta perustuu muutettuun ehdotukseen, jonka komissio on hyväksynyt parlamentin ensimmäisessä käsittelyssä antaman lausunnon pohjalta. Komissio on tyytyväinen, että neuvosto on sisällyttänyt yhteiseen kantaansa parlamentin ehdottamat ja komission hyväksymät muutokset joko kokonaan, perusajatukseltaan tai osittain etenkin seuraavissa kysymyksissä: - komission ehdotuksessa suositeltujen seurantatoiminen vahvistaminen - suorituskyvyn osoittimien ja vertailuarvojen ratkaisevan merkityksen selittävien perusteiden sisällyttäminen suositukseen - suosituksen poliittisen ulottuvuuden laajentaminen ja selkeyttäminen - sellaisen uusien johdantokappaleiden liittäminen suositukseen, jotka selkeyttävät tekstiä ja korostavat kouluopetuksen laadunarvioinnin moninaisia tavoitteita. 4. Päätelmä Lainsäädäntämenettely voi tästedes jatkua rakentavasti Euroopan parlamentin toisessa käsittelyssä. Komissio tukee varauksitta neuvoston kantaa.